

ประกาศเทศบาลตำบลปากน้ำท่าเรือ

เรื่อง มาตรการตรวจสอบการใช้ดุลพินิจ

------------------------------------------------

เพื่อให้การปฏิบัติงานของเจ้าหน้าที่ในเทศบาลตำบลปากน้ำท่าเรือเป็นไปด้วยความโปร่งใสตามแนวทางการประเมินคุณธรรมและความโปร่งใสในการดำเนินงานของหน่วยงาน จึงได้กำหนดแนวทางนโยบายมาตรการภายในเพื่อส่งเสริมหน่วยงานให้มีคุณธรรมและความโปร่งใส ป้องกันการทุจริต ตรวจสอบได้ ลดการใช้ดุลพินิจของผู้บริหารและเจ้าหน้าที่ผู้ปฏิบัติงาน เพื่อให้การดำเนินงานเป็นมาตรฐาน ทิศทางเดียวกัน คือมาตรการตรวจสอบการใช้ดุลพินิจ โดยกำหนดแนวทาง ดังนี้

1. ให้มีคู่มือการกำหนดหลักเกณฑ์มาตรฐานการปฏิบัติงานที่อยู่ในภารกิจหลักของเทศบาลตำบลปากน้ำท่าเรือ

2. ให้มีเจ้าหน้าที่ปฏิบัติงานตามคู่มือหรือมาตรฐานการปฏิบัติงานตามภารกิจหลักของเทศบาลตำบลปากน้ำท่าเรือ

3. ให้มีการนำเผยแพร่ และจัดเก็บข้อมูลสามารถสืบค้นได้

4. ให้มีการนำข้อมูลมาใช้ประกอบการตัดสินใจในการปฏิบัติงานของผู้ปฏิบัติงาน

5. ให้มีการติดตาม ทบทวน หลักเกณฑ์มาตรฐานการปฏิบัติงาน เพื่อให้การปฏิบัติงานเป็นมาตรฐานและถูกต้องอยู่เสมอ

จึงประกาศมาให้ทราบโดยทั่วกัน

 ประกาศ ณ วันที่ เดือน มิถุนายน 2562

 (นายนิคม จุลเขต)

 นายกเทศมนตรีตำบลปากน้ำท่าเรือ